cyanic-selkie/wikianc huggingface dataset:
மலைச்சுத்தி
இனப்பெருக்க இயல்புகள்
இந்த மரம் 30 அடி உயரம் கொண்டது. இதன் பூக்கள் வெளிறிய ஊதா நிறம் கொண்டவை. அப்பூக்கள், நறுமணம் வீசும் இயல்புடையதாக உள்ளன. இதன் விதைகளில், கரு இல்லாதக் காரணத்தால், விதை முளைக்கும் திறன் அற்று இருக்கின்றன. இக்காரணத்தினாலேயே இயற்கையில், இம்மரம் முழுவதும் அழிந்துவிட்டது எனலாம். மகரந்தச் சேர்க்கையை ஏற்படுத்தும் ஒரு வகையான பூச்சி இனம், இம்மலையில் அழிந்து போன காரணத்தால், இம்மரத்தின் இனமும் அழிந்து போயிருக்கலாம் என வல்லுனர்கள் எண்ணுகின்றனர்.
நாற்று வளர்ப்பு
விதை முளைக்காதக் காரணத்தால், இதன் குச்சிகளை நறுக்கி நடுவதன் மூலமும், விண்பதியம் (Air-layering) மூலமும், புதிய நாற்றுகளை உருவாக்கலாம். ஆனால், அவையும் வெற்றிகரமாக வளர்வதில்லை. 3 அல்லது 4 ஆண்டுகளுக்குப் பிறகு, இறந்து விடுகின்றன. விண்பதியத்தின் மூலம் மரத்திலேயே வேர் வந்த பிறகு, நறுக்கி நடப்பட்ட ஓர் ஆண்டுக்குப் பிறகு, அது இறந்து விடுவதும் உண்டு. திசு வளர்ப்பு மூலம், புதிய செடிகள் உருவாக்க முடிகின்றன. திசுவளர்ப்பில் உருவான செடிகளும், ஏறத்தாழ 5 ஆண்டுகள் உயிருடன் இருப்பதே சிரமமாகி விடுகிறது. எனவே, அதிகமாக கவனம் செலுத்துவதன் மூலமே, இம்மரத்தினை பாதுகாக்க முடிகிறது.
இந்திய அரசின் பாதுகாப்பு
இம்மரத்தை அதிகப்படுத்தும் முயற்சியில் இந்தியத் தாவரவியல் அளவாய்வு (Botanical Survey of India) சார்பாக முயற்சிகள் எடுக்கப்பட்டன. விதைகளைச் சேகரித்து, பல முறை முயன்றும், அம்மரத்தின் விதைகள் முளைக்கவில்லை. 1979 ஆம் ஆண்டில் முதல் முறையாக, 35 குச்சிகளும், இரண்டாவது முறையாக 50 குச்சிகளையும் நட்டு பராமரித்தனர். இரண்டாவதாக 1979 ஆம் ஆண்டு நவம்பர் மாதம் நடப்பட்ட 50 குச்சிகளில், 4 மட்டுமே முளைக்கத் தொடங்கின. பிறகு, அவற்றில் ஒன்று இறந்து விட்டது.மீதமுள்ள 3 மட்டுமே வளர்ச்சியடைந்தன. இந்திய தாவரவியல் மதிப்பாய்வுத் துறை எடுத்த பாதுகாப்பு நடவடிக்கை காரணமாக தற்போது, 4 பெரிய மரங்களும், 6 சிறு செடிகளும் இங்கு உள்ளன. இவற்றில் ஒரு மரம், பெரிய மரமாக உள்ளது.
பண்டைய தமிழர் விருதுகள்
அடிக்குறிப்பு
பகுப்பு:தமிழர் வாழ்வியல்
மலைச்சுத்தி
வகைப்பாட்டியல்
உயிரினத்தில், இது மரபணு பொருளைக் கொண்டிருக்கும், நிலையான கருவையும், அதனை மூடியுள்ள கருமென்சவ்வையும் பெற்று, மெய்க்கருவுயிரி என்பதுள் அடங்குகிறது. பூக்கும் தாவரமான இது, இருவித்திலைத் தாவரங்களின் கீழ் அமைகிறது. சேர்வராயன் மலைத்தொடரில் இருக்கும் இந்த மரம், சூரியகாந்திக் குடும்பத்தைச் சார்ந்தது. நீர் தட்டுபாடு உள்ள சூழ்நிலையில் (Arid) இருந்தாலும், 30அடிகள் வரை வளரும் இயல்புடையது ஆகும். மேலும், ஏற்காட்டின் குறிப்பிட்ட இடத்தில் ( endemic) மட்டும் வளரும் தன்மையைப் பெற்றிருக்கிறது. இது தாவரவியலாளர் ஆய்வுகளில், அச்சுறுத்தல் நிலையில் உள்ள இனமாக (endanger species) அறிவிக்கப்பட்டுள்ளது. உலகின் அரிய (rare)வகைத் தாவரமான இம்மரம், மொத்த எண்ணிகையில் 4 வளர்ந்த மரங்களாகவும், 4-6 இளங்கன்றுகளாகவும், இந்தியத் தாவரவியல் அளவாய்வு, ஏற்காடு (Botanical Survey of India, Yercaud) அலுவலக வனத்தில் மட்டுமே உள்ளன என்பது குறிப்பிடத்தக்கச் செய்தி ஆகும்.
வெளி இணைப்புகள்
பகுப்பு:மரங்கள் பகுப்பு:இந்தியத் தாவரங்கள்
குட்டூர் மல்லப்பா
குட்டூர் மல்லப்பா (Kuttur Mallappa) 1952 முதல் 1956 வரை கூர்க் மாநிலத்தின் ((குடகு மாவட்டம்)) ஒரே உள்துறை அமைச்சராக இருந்தார். 1952-1957 வரை கூர்க்கின் சனிவார சந்தை, 1957 முதல் 1966 இல் தான் இறக்கும் வரை மெர்காரா ஆகிய சட்டமன்றத் தொகுதிகளின் உறுப்பினராகவும் இருந்தார்.
இதனையும் பார்க்கவும்
பகுப்பு:1966 இறப்புகள்
நீதியின் நிழல்
நீதியின் நிழல் (Needhiyin Nizhal) என்பது 1985 ஆம் ஆண்டு வெளியான இந்தியத் தமிழ் திரைப்படம் ஆகும். பாரதி - வாசு இயக்கிய இப்படத்தை  சாந்தி நாராயணசாமி தயாரித்தார். இந்த படத்தில் சிவாஜி கணேசன், ராதா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்தனர். இந்த படத்திற்கு சங்கர் – கணேஷ் இசையமைத்தனர்.
இசை
இப்படத்திற்கு சங்கர் -கணேஷ் இசையமைக்க பாடல் வரிகளை வாலி எழுதியுள்ளார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:பி. வாசு இயக்கிய தமிழ்த் திரைப்படங்கள் பகுப்பு:1985 தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:ராதா நடித்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
புரட்சிகர மாணவர் இளைஞர் முன்னணி
வெளி இணைப்புகள்
பகுப்பு:தமிழ்நாட்டு இடதுசாரி அமைப்புகள்
பரணி (இலக்கியம்)
பரணி என்பது தமிழில் வழங்கப்பெறும் தொண்ணூற்றாறு பிரபந்த வகைகளுள் ஒன்றாகும். போரிலே ஆயிரம் யானைகளைக் கொன்று வெற்றிபெறும் வீரர்கள் மேல் பாடப்படுவது பரணி இலக்கியம் ஆகும்.இதை, ஆனை ஆயிரம் அமரிடை வென்ற மானவனுக்கு வகுப்பது பரணி எனப் இலக்கண விளக்க பட்டியல் விளக்குகிறது.பெரும்போர் புரிந்து வெற்றி பெற்ற வீரனைச் சிறப்பித்துப் பாடுவதையும் பரணி என்று வழங்குவதுண்டு. போரிற் தோற்ற அரசன் நாட்டில் போர்க்களம் அமைத்துப் போர் செய்து, வெற்றி பெறுவதால் தோற்ற நாட்டுப் பெயரால் நூலை வழங்குவது மரபு.
பரணி என்னும் சொல்லானது, காடுகிழவோன், பூதம், அடுப்பு, தாழி, பெருஞ்சோறு, தருமன் நாள், போதம் என்னும் பல பொருள்களைத் தரும். இதனைக் என்பதால் அறியலாம்.
பகுதிகள்
பொதுவாகப் பரணிகள் பின்வரும் பகுதிகளைக் கொண்டிருக்கும்.
கருவிநூல்
பகுப்பு:சிற்றிலக்கிய வகைகள்
பெருந்தேவனார்
காலப்பாதையில் பெருந்தேவனார் என்னும் பெயருடன் அவ்வப்போது சில புலவர்கள் வாழ்ந்துள்ளனர்.
தேக்க நிலைப்பு உணவு
தேக்க நிலைப்பு உணவு அல்லது நீண்டநாள் கெடாத உணவு (Shelf-stable food) (சில நேரங்களில் சுற்றுப்புற சூழ்நிலை உணவு) என்பது காற்று புகாத கொள்கலனில் அறை வெப்பநிலையில் பாதுகாப்பாக வைக்கக்கூடிய ஒரு வகை உணவு. இது சாதாரணமாக குளிர்சாதனப்பெட்டியில் சேமித்து வைக்கப்படும் உணவை சார்ந்ததாகும், ஆனால் இவை பதப்படுத்தப்பட்டு வருகின்றன, இதனால் அவை பாதுகாப்பான அறை அல்லது சுற்றுப்புற வெப்பநிலையிலேயே நீண்ட காலம் பாதுகாப்பாக சேமிக்கப்படுகின்றன .உதாரணமாக 1983 இல் முதலாவதாக உருவாக்கப்பட்ட ராஞ்ச் உணவு அலங்கார தேக்க நிலைப்புமுறையால் காய்கறி/பழக் கலவையானது (salad) 150 நாட்களுக்கு கெடாமல் இருந்தது. பல்வேறு உணவுப் பாதுகாப்பு முறைகள் மற்றும் உணவு பொதியல் தொழில் நுட்பங்கள் உணவுப் பொருட்களின் வாழ்வை அதிக நாட்கள் நீட்டிக்க பயன்படுத்தப்படுகின்றன. உணவு பொருளில் உள்ள தண்ணீரின் அளவை குறைப்பது, அதன் அமிலத்தன்மை அதிகரித்தல் அல்லது கதிர்வீச்சி ஏற்படுத்துதல் அல்லது உணவை கொதிக்கவைத்து, பின்னர் அதை காற்று புகாத இறுக்கமான கொள்கலனில் அடைத்து வைத்தல் போன்ற வழிகளைக் கடைபிடிப்பதன் மூலம் உணவுப் பொருட்களில் நுண்கிருமிகள் பெருகும் என்ற அச்சப்பட தேவையில்லை. மேற்கூறிய அனைத்து வழிமுறைகளுமே நீண்டநாள் கெடா உணவின் தன்மையையும் சுவையையும் மாறுபடுவதிலிருந்து தடுக்கிறது.
சில உணவுகளுக்கு மாற்று இடுபொருட்கள் பயன்படுத்தப்படுகிறது. சாதாரண எண்ணெய்கள் மற்றும் கொழுப்பு பொருட்களால் செய்யப்பட்ட உணவுப்பொருட்கள் குளிரூட்டியில் வைக்கப்படவில்லை என்றால் கெட்டுப்போய்விடும். இதற்குப் பதிலாக ஐதரசனேற்றம் எண்ணெயில் தயாாிக்கப்பட்ட உணவுகள் கெட்டுப்போவதைத் தாமதப்படுத்துகிறது. இது தொழில்துறை உணவு உற்பத்தியில் பொதுவான அணுகுமுறையாகும், ஆனால் மாறுபக்க கொழுப்புகளுடன் (trans fat) தொடர்புடைய சுகாதார அபாயங்கள் பற்றிய சமீபத்திய கவலைகள் பல அதிகார எல்லைகளில் தங்கள் கடுமையான கட்டுப்பாட்டை மேற்கொண்டுள்ளன. பல இடங்களில் மாறுபக்க கொழுப்புக்கள் தடை செய்யப்படவில்லை என்றாலும், புதிய அடையாளம் இடுதல் சட்டங்கள் (அல்லது விதிகள்) உள்ளன. அவை தொகுப்புகளில் அச்சிடப்பட வேண்டிய தகவல்களைக் கொண்டிருக்கின்றன. மாறுபக்க கொழுப்பு அளவு பற்றிய தகவல்களை சில பொருட்களுக்கு வெளியிடப்பட வேண்டும் என்ற சட்டம் கொண்டுவரப்பட்டுள்ளது.
மேற்கோள்கள்
பகுப்பு:உணவு பதப்படுத்தல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
எருமப்பட்டி கருப்பண்ணசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பண்ண சாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. ஆடி மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாய்காரியா
மாய்காரியா (Majharia ) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
கிழக்கத்தியச் சிறிய ஆந்தை
கிழக்கத்தியச் சிறிய ஆந்தை (Oriental scops owl)(ஓடசு சுனியா) என்பது கிழக்கு மற்றும் தெற்கு ஆசியாவில் காணப்படும் ஒரு வகை சிறிய ஆந்தை சிற்றினம் ஆகும்.
விளக்கம்
கிழக்கத்தியச் சிறிய ஆந்தை மாறுபட்ட இறகுகள் கொண்ட, மஞ்சள்-கண்களைக் கொண்ட ஆந்தை ஆகும். வெள்ளை நிற கழுத்துப் பட்டை, நன்கு குறிக்கப்பட்ட அடிப்பகுதி ஆகியவற்றால் கழுத்துப்பட்டை சிறிய ஆந்தையிலிருந்து வேறுபடுத்தி அறியலாம். சாம்பல், செம்பழுப்பு என இரண்டு வண்ண உருவங்கள் உள்ளன. இடைநிலை வடிவங்களுடன் கூடிய ஆந்தைகளும் காணப்படுகின்றன. பாலினங்கள் தோற்றத்தில் ஒத்தவை. இந்த சிற்றினம் "டக் டாக் டாரோக்" என மீண்டும் மீண்டும் ஒலிக்கும் அழைப்பினைக் கொண்டுள்ளது.
வாழிடம்
கிழக்கத்தியச் சிறிய ஆந்தை கிழக்கு மற்றும் தெற்கு ஆசியா முழுவதும் மிகவும் பரவலான காணப்படுகிறது. இது உருசியாவிலிருந்து தாய்லாந்து வரையிலான உலர் இலையுதிர் காடுகளில் காணப்படுகிறது. பிப்ரவரி-ஏப்ரல் மாதங்களில் ஆந்தை மரங்களில் உள்ள பொந்துகளில் கூடு கட்டும்.
மேற்கோள்கள்
பகுப்பு:தென்கிழக்காசியப் பறவைகள் பகுப்பு:ஆந்தைகள் பகுப்பு:தெற்காசியப் பறவைகள்
இலங்கைத் தமிழர் பாதுகாப்பு அமைப்பு
இலங்கைத் தமிழர் பாதுகாப்பு அமைப்பு என்பது சனவரி 2009 இல் இலங்கை அரசின் தீவர தமிழர் இனவழிப்பை நிறுத்தும் நோக்குடன் நடவடிக்கைகள் எடுக்க என அமைக்கப்பட்ட ஒரு கூட்டமைப்பு. இந்த அமைப்புடன் திமுக இணையவில்லை என்பது இங்கு குறிப்பிடத்தக்கது. அதற்கு மாற்றாக இலங்கை தமிழர் நல உரிமை பேரவை என்ற பெயரில் ஒரு அமைப்பை திமுக அமைத்துள்ளது.
உறுப்பு அமைப்புகள்
ஆகிய அமைப்புகள் தற்போது இணைந்துள்ளன.
பகுப்பு:தமிழ்நாட்டு அமைப்புகள்
இரண்டாம் அபினிப் போர்
இரண்டாவது அபினிப் போர் (Second Opium War) இரண்டாம் ஆங்கிலோ-சீனப் போர், இரண்டாம் சீனப் போர், அம்புப் போர் அல்லது சீனாவுக்கான ஆங்கிலோ-பிரெஞ்சு பயணம் என்றெல்லாம் அழைக்கப்படும், இது பிரித்தானிய பேரரசும், பிரெஞ்சு பேரரசும் சீனாவின் சிங் வம்ச அரசர்களை எதிர்த்துப் போரிட்டது. இந்தப்போர் 1856 முதல் 1860 வரை நீடித்தது.
இது அபினிப் போர்களில் இரண்டாவது பெரிய யுத்தமாகும். சீனாவிற்கு அபினி ஏற்றுமதி தொடர்பான பிரச்சினைகள் தொடர்பாக போர் நடந்தது. இதன் விளைவாக சிங் வம்சத்திற்கு இரண்டாவது தோல்வி ஏற்பட்டது. பீக்கிங் மாநாட்டின் ஒப்பந்தங்கள் ஆங்காங்கின் ஒரு பகுதியாக கவுலூன் தீபகற்பத்தை விட்டுச்செல்ல வழிவகுத்தன.
பெயர்கள்
"இரண்டாம் போர்" மற்றும் "அம்புப் போர்" ஆகிய சொற்கள் இலக்கியத்தில் பயன்படுத்தப்படுகின்றன. "இரண்டாம் அபினிப் போர்" என்பது பிரித்தானிய மூலோபாய நோக்கங்களில் ஒன்றைக் குறிக்கிறது: அபினி வர்த்தகத்தை சட்டப்பூர்வமாக்குதல், வர்த்தகத்தை விரிவுபடுத்துதல், சீனா முழுவதையும் பிரித்தானிய வணிகர்களுக்காகத் திறத்தல், வெளிநாட்டு இறக்குமதியை உள் போக்குவரத்து கடமைகளிலிருந்து விலக்குதல் போன்றவை. "அம்புப் போர்" என்பது ஒரு கப்பலின் பெயரைக் குறிக்கிறது. இது மோதலின் தொடக்க புள்ளியாக மாறியது.
போரின் தோற்றம்
முதல் அபினிப் போரிலிருந்து போர் தொடர்ந்தது. 1842 ஆம் ஆண்டில், நாஞ்சிங் உடன்படிக்கை நாஞ்ஜிங் உடன்படிக்கை- சீனர்கள் பின்னர் சமமற்ற ஒப்பந்தங்கள் என்று அழைத்த முதல் நிகழ்வு - பிரிட்டனுக்கு இழப்பீடு, ஐந்து ஒப்பந்த துறைமுகங்கள் திறத்தல், ஆங்காங் தீவின் இடைநிறுத்தம் ஆகியவற்றை வழங்கியது. மேம்பட்ட வர்த்தகம் மற்றும் இராஜதந்திர உறவுகளின் பிரித்தானிய இலக்குகளை பூர்த்தி செய்ய ஒப்பந்தத்தின் தோல்வி இரண்டாம் அபினிப் போருக்கு (1856-60) வழிவகுத்தது. சீனாவில், முதல் அபினிப் போர் நவீன சீன வரலாற்றின் தொடக்கமாக கருதப்படுகிறது.
இறுதியில், சியான்பெங் பேரரசரும் அவரது படைகளும் பெய்ஜிங்கிலிருந்து தப்பிச் சென்ற பிறகு, 1858 சூன் மாதத்தில் டென்ட்சின் ஒப்பந்தம் பேரரசரின் சகோதரரால் அங்கீகரிக்கப்பட்டது. இளவரசர் காங், 1860 அக்டோபர் 18 அன்று பீக்கிங் மாநாட்டில், இரண்டாவது அபினிப் போரை முடிவுக்குக் கொண்டுவந்தார்.
வெளி இணைப்புகள்
பகுப்பு:கவுலூன் பகுப்பு:ஹொங்கொங் வரலாறு பகுப்பு:ஐக்கிய இராச்சியம் பகுப்பு:சீன வரலாறு பகுப்பு:போதைப்பொருள் வணிகம்
பாகா மூசாவின் மரணம்
பாகா மூசா  (Baha Mousa) செப்டம்பர் 2003இல் ஈராக்கில் பிரித்தானியப் படையினரால் பாஸ்ராவில் காவலில் வைக்கபட்டபோது கடுமையான துன்புறுத்தலுக்கு உள்ளாகி மரணமடைந்த ஓர் ஈராக்கிய தங்குவிடுதி வரவேற்பாளர். இதனைக் குறித்த பொது விசாரணையில் அவரது 36 மணி நேரக் காவலில் 24 மணி நேரம் தலையில் முக்காடிட்டு அடிக்கபட்டதாகவும் மரணத்திற்கு முன்னர் குறைந்தது 93 காயங்கள் ஏற்பட்டிருந்ததாகவும் தெரிய வந்துள்ளது.
ஊடகம்
பகுப்பு:மனித உரிமை மீறல்கள் பகுப்பு:2003 இறப்புகள்
மானவல்லி ஊராட்சி
மானவல்லி ஊராட்சி (Manavalli Gram Panchayat), தமிழ்நாட்டின் திருப்பத்தூர் மாவட்டத்தில் உள்ள கண்டிலி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3227 ஆகும். இவர்களில் பெண்கள் 1623 பேரும் ஆண்கள் 1604 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரென்னி ஹர்லின்
thumb|268x268px ரென்னி ஹர்லின் (Renny Harlin) (பிறப்பு: 15 மார்ச் 1959) இவர் ஒரு பின்லாந் நாட்டு தயாரிப்பாளர் மற்றும் இயக்குனர் ஆவார். இவர் டை ஹார்ட் 2, டிரைவன், 12 ரவுண்ட்ஸ், த லெஜண்டு ஒப் ஹெர்குலிஸ் போன்ற பல திரைப்படங்களை இயக்கியுள்ளார்.
வெளி இணைப்புகள்
பகுப்பு:திரைப்பட இயக்குநர்கள் பகுப்பு:1959 பிறப்புகள் பகுப்பு:வாழும் நபர்கள்
வெளித் திசையன் குறிப்பேற்றம்
வெளித் திசையன் குறிப்பேற்றம் (Space vector modulation) என்பது துடிப்பு அகலக் குறிப்பேற்றத்தைக் கட்டுப்படுத்தும் ஒரு நெறிமுறையாகும். இது மாறுதிசை மின்சார அலைவடிவங்களை உருவாக்கப் பயன்படும்; பல டி-வகை மிகைப்பிகளைப் பயன்படுத்தி நேர் மின்னோட்டத்தில் இருந்து வேகங்கள் மாறுபடும் முத்தறுவாய் மாறுதிசை ஆற்றலூட்டு இயக்கிகளை ஓட்ட பெரும்பாலும் பயன்படும். வெவ்வேறு தரத்தினையும், கணிப்புத் தேவைகளையும் பொருத்து பல்வேறு வகைகளில் வெளித் திசையன் குறிப்பேற்றம் அமைகின்றன. இது தற்போது வளர்ச்சியடையும் துறை யாது என்றால் அது இந்த நெறிமுறைகளை இயல்பாக விரைவு இணைப்புமாற்றம் செய்யும் பொழுது உருவாகும் மொத்தச் சீரிசை உருக்குலைவைக் குறைப்பதாகும்.
மேற்கோள்கள்
பகுப்பு:மின்னணுவியல் பகுப்பு:கட்டுப்பாட்டியல்
1,2-தயசோல்
1,2-தயசோல் (1,2-thiazole) C3H3NS என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். ஐசோதயசோல் என்ற பெயராலும் இது அழைக்கப்படுகிறது. இச்சேர்மத்தின் கட்டமைப்பில் மூன்று கார்பன் அணுக்கள், ஒரு நைட்ரசன், ஒரு கந்தகம் என  ஐந்து உறுப்புகள் கொண்ட அரோமாட்டிக் வளையம் உள்ளது. அசோல்கள் என்ற பல்லினவகைச் சேர்ம வகைப்பாட்டில் 1,2-தயசோல் இடம்பெறுகிறது. ஒத்த மூலக்கூற்று வாய்ப்பாட்டைக் கொண்ட சமபகுதி அசோல்களிலிருந்து மாறுபட்டு பல்லின அணுக்கள் இங்கு அடுத்தடுத்து இடம்பெற்றுள்ளன. ஐசோதயசோலின் வளைய அமைப்பானது மருந்துகளான சிப்ராசிடோன் மற்றும் பெரோசுபிரோன் போன்ற பெரிய சேர்மங்களின் உயிரியல் செயல்பாடுகளுடன் இணைக்கப்பட்டுள்ளது.
மேற்கோள்கள்
பகுப்பு:பல்லின வளையச் சேர்மங்கள்
அமெரிக்க - வங்காளம் எயர்லைன்சு விமானம் 211
அமெரிக்க - வங்காளம் எயர்லைன்சு விமானம் 211 (US-Bangla Airlines Flight 211 (BS211/UBG211); இது அமெரிக்க - வங்காளம் எயர்லைன்சு (US-Bangla Airlines) விமான நிறுவனம் மூலம் வங்கதேசத் தலைநகர் டாக்கா சாஜலால் சர்வதேச வானூர்தி நிலையத்திலிருந்து (Shahjalal International Airport), நேபாளத் தலைநகர் காட்மாண்டு, திரிபுவன் பன்னாட்டு வானூர்தி நிலையதிற்கு இயக்கிய திட்டமிடப்பட்ட ஒரு சர்வதேச பயணிகள் விமானமாகும். 2018, மார்ச்சு 12 நேபாளத்தின் உள்ளூர் நேரப்படி 14:18 க்கு (08:30 UTC), விமானத்தின் சேவை அட்டவணை, 76-சீட்டர் பாம்பார்டியர் டாஷ் 8 கியூ400 ன்படி (Bombardier Dash 8 Q400), இறங்கும் தருணத்தில் எதிர்பாராத விதமாக தரையில் மோதி வெடித்து தீப்பிடித்து விபத்துக்குள்ளானதாக அறியப்பட்டது.
சான்றுகள்
பகுப்பு:2018 விபத்துகள் பகுப்பு:நேபாளத்தில் பயணியர் வானூர்தி விபத்துகள்
சகோதரன் அய்யப்பன்
மேற்கோள்கள்
பகுப்பு:1889 பிறப்புகள் பகுப்பு:1968 இறப்புகள் பகுப்பு:கேரள அரசியல்வாதிகள் பகுப்பு:இந்திய இறைமறுப்பாளர்கள் பகுப்பு:இந்திய சமுதாய மறுமலர்ச்சியாளர்கள்
உலக சோசலிச வலைதளம்
உலக சோசலிச வலைதளம் (World Socialist Web Site) (சுருக்கம்:WSWS), நான்காம் அகிலத்துக்கான அனைத்துலகக் குழுவின் இணைய செய்தி மற்றும் தகவல் தளம் ஆகும். உலகளவிலான முக்கியத் தலைப்புகள் தொடர்பான செய்திகளை இத்தளம் வெளியிடுகிறது. தினசரி செய்திகளில் அரசியல், வரலாறு, அறிவியல் தொடர்பான செய்திகள் வெளியாகின்றன. கலை, இலக்கியம், இசை தொடர்பான கட்டுரைகளும், கருத்துகளும் பதியப்படுகின்றன. உழைப்பாளர் உரிமை, சமூக ஏற்றத்தாழ்வு நிலை குறித்த செய்திகள் வழங்குவதால், ஐக்கிய அமெரிக்காவில் நன்கறியப்படும் தளம் இது. அரபி, சீனம், ஆங்கிலம், பிரெஞ்சு, இடாய்ச்சு, இந்தோனேசியம், இத்தாலியம், பாரசீகம், போலியம், போர்த்துகேயம், ரோமானியம், உருசியம், செர்போ-குரோட்டியம், சிங்களம், எசுப்பானியம், தமிழ், துருக்கியம் அகிய மொழிகளில் செய்திகளை வெளியிடுகிறது.
வெளியிணைப்புகள்
நான்காம் அகிலத்துக்கான அனைத்துலக குழு (தமிழ்ப் பதிப்பு)
பகுப்பு:வலைத்தளங்கள் பகுப்பு:இணைய இதழ்கள்
மண்மலை ஊராட்சி, சேலம்
மண்மலை ஊராட்சி (Manmalai Gram Panchayat), தமிழ்நாட்டின் சேலம் மாவட்டத்தில் உள்ள கெங்கவல்லி வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2168 ஆகும். இவர்களில் பெண்கள் 1010 பேரும் ஆண்கள் 1158 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தி கிரேட் மைண்ட் சேலஞ்சு, ஐ.பி.எம்
தி கிரேட் மைண்ட் சேலஞ்சு (The Great Mind Challenge) ஒவ்வொரு ஆண்டும் தேசிய அளவில் நடைபெறும் மென்பொருள் தொழினுட்பப் போட்டி ஆகும். பொறியியல் மாணவர்களுக்கான இப்போட்டி தற்போது இந்தியாவில் மட்டுமே நடைபெறுகிறது. இப்போட்டி 2003 ஆம் ஆண்டு தொடங்கி 2012 ஆம் ஆண்டு வரை தொடர்ந்து நடைபெற்றுள்ளது. இந்தியாவிலேயே அதிக மாணவர்கள் கலந்து கொண்ட போட்டி என்பதால், 2010 ஆம் ஆண்டில் லிம்கா சாதனைப் புத்தகத்தில் இடம்பெற்றுள்ளது.
வரலாறு
பன்னாட்டுத் கணித் தொழினுட்ப வளர்ச்சியிலும், தகவற் தொழினுட்பத்திலும் முன்னிலை வகிக்கும் ஐ.பி.எம் நிறுவனம் நடத்துகிறது. மாணவர்களைத் தொழினுட்ப வளர்ச்சியில் முன்னேற்றவும், கல்வி நிறுவனங்களுக்கு இற்றைப்படுத்தப்பட்ட மென்மங்களை வழங்கவும் இப்போட்டியை 2003 ஆம் ஆண்டு தொடங்கியது.
விவரம்
ஒரே கல்லூரியில் படிக்கும் மாணவர்கள் குழுக்களாய் இணைந்து பங்கேற்க வேண்டும். மெய்ச் சூழல் சிக்கல்களுக்குத் தீர்வு காணும் மாணவர்களை நோக்கியே இத்திட்டம் உருவாக்கப்படுகிறது. இப்போட்டியில் பங்கேற்பவர்கள் கட்டாயம் ஐ.பி.எம் தயாரித்த மென்பொருள்களை மட்டுமே பயன்படுத்த வேண்டும் என்பது கட்டாய விதி. ஒவ்வொரு குழுவிலும் அதிக பட்சமாக நான்கு மாணவர்கள் கலந்து கொள்ளலாம்.
இப்போட்டியில் கலந்து கொள்ள விரும்பும் மாணவர்கள் இப்போட்டிக்கான வலைதளத்தில் பதிவு செய்துகொள்ள வேண்டும். இரு பிரிவுகளாக நடத்தப்படும் இப்போட்டியில் முதற்பிரிவு, அரையிறுதிப் போட்டிக்கானது. வெவ்வேறு ஆண்டுகளில் பயிலும் மாணவர்கள் கலந்து கொள்ளலாம். இதன் முதற்பக்கத்தில் தரமான மென்பொருளுக்கான மென்பொருள் தேவைப்பாடுகளின் குறிப்பை சமர்ப்பிக்க வேண்டும். மற்றோர் பகுதியில், தொழினுட்பம், எக்சு.எம்.எல் பயன்பாடு, உருவாக்கப் பயன்படுத்தும் கருவிகள் ஆகியவற்றின் அடிப்படையில் மதிப்பெண் வழங்கப்படும். உள்ளூர் மொழிகளுக்கான ஆதரவு, வெவ்வேறு கணினிகளில் பயன்படுத்தும் வசதி ஆகியவையும் கணக்கிலெடுத்துக் கொள்ளப்படுகின்றன. சிறப்பான 300 திட்டங்களைச் சமர்ப்பித்தவர்கள் நேருக்கு நேர் சந்திப்பிற்கு அழைக்கப்படுவர். இந்நிகழ்விற்கு குழுவின் அனைத்து உறுப்பினர்களும் கலந்து கொள்ள வேண்டும். வல்லுனர்கள் நிரல்வரிகளின் தன்மையை சோதிப்பார்கள். சிறந்த மூன்று திட்டங்களாகத் தேர்ந்தெடுக்கப்படுபவை ஐ. பி. எம் நிறுவனத்தின் பிரபலத் திட்டங்களின் அறையில் சேமிக்கப்படுகின்றன. சிறந்த 20 திட்டக் குழுக்களுக்கு பரிசுகள் வழங்கப்படும். இப்போட்டி முடியும்வரையிலான அனைத்து விதமான உதவிகளும் இணைய வழியில் வழங்கப்படுகின்றன. இந்தியாவில் இணையவழிக் கல்வித் திட்டங்களில் இதுவே பெரியதும் ஆகும்.
மேற்கோள்கள்
பகுப்பு:மென்பொருள் கட்டமைப்பு பகுப்பு:ஐபிஎம்
செ. மு. பூனாச்சா
செப்புதிரா முத்தன்னா பூனாச்சா (Cheppudira Muthana Poonacha) கூர்க் மாநில (குடகு மாவட்டம்) முதலமைச்சராக இருந்தவர். கூர்க்கில் இந்திய தேசிய காங்கிரசு கட்சியின் முக்கிய உறுப்பினரான இவர் மைசூர் மாநிலத்தில் அமைச்சராகவும் நாடாளுமன்ற உறுப்பினராகவும் ( மாநிலங்களவை மற்றும் மக்களவை ), இந்திய இரும்புவழி அமைச்சராகவும் மத்தியப் பிரதேசம் ஒடிசாஆளுநராகவும் இருந்தார்.
சுதந்திர இயக்கம்
பூனாச்சா, கூர்க் திவான்களின் வழித்தோன்றல் ஆவார். சுதந்திர இயக்க காலத்தில் 1932 மற்றும் 1933 இல் நடந்த உப்பு சத்தியாக்கிரகத்தின் போது இரண்டு முறை சிறை தண்டனை பெற்றார். 1940-41 மற்றும் 1942-44 இல் சிறையில் அடைக்கப்பட்டார். 1938ல் இந்திய தேசிய காங்கிரசு கட்சியின் உறுப்பினரானார். மேலும், 1938 இல் கூர்க் மாவட்ட வாரியத்திற்கு தேர்ந்தெடுக்கப்பட்ட இவர், 1941 இல் அதன் தலைவரானார். 1945 இல் கூர்க் சட்டமன்றக் குழுவிற்கு தேர்ந்தெடுக்கப்பட்டார். 1945 முதல் 1951 வரை காங்கிரசு கட்சியின் சட்டமன்றத் தலைவராக இருந்தார். கூர்க்கில் இந்திய தேசிய காங்கிரசு கட்சியின் முக்கிய உறுப்பினரானார்.
அரசியல்
1947இல் கூர்க் 1956 வரை தென்னிந்தியாவில்]] தனி மாநிலமாக இருந்தது. அந்த நேரத்தில் தென்னிந்தியாவின் மற்ற மாநிலங்கள் பம்பாய் மாநிலம், சென்னை மாகாணம், மைசூர் இராச்சியம், திருவிதாங்கூர் இராச்சியம், கொச்சி இராச்சியம் மற்றும் ஐதராபாத் இராச்சியம் என இருந்தது. 24 உறுப்பினர்களைக் கொண்டிருந்த கூர்க் மாநில சட்டமன்றம் இரு அமைச்சர்களைக் கொண்டிருந்தது.
அரசியலமைப்பு சட்டமன்ற உறுப்பினர் (இந்திய அரசியலமைப்பு)
பூனாச்சா, அரசியல் நிர்ணய சபையின் உறுப்பினராக கூர்க் மாநிலத்தை பிரதிநிதித்துவப்படுத்தினார்.
மாநில அமைச்சர் (மைசூர்)
புதிய மைசூர் அரசு உருவான பிறகு பூனாச்சா அதன் முதல்வர் எஸ். நிஜலிங்கப்பாவின் கீழ் உள்துறை மற்றும் தொழில்துறை அமைச்சராக இருந்தார். 1959 முதல் 1963 வரை இந்திய மாநில வர்த்தகக் கழகத்தின் தலைவராகவும் இருந்தார். 1960 ஆம் ஆண்டில் சில கிழக்கு ஐரோப்பிய நாடுகளுக்கு இந்திய அரசாங்கத்தின் வர்த்தகக் குழுவை வழிநடத்தினார். 1961 இல் யப்பானுக்கு மாநில வர்த்தகக் கழகத்தின் தூதுக்குழுவின் தலைவராக இருந்தார்.
மத்திய ரயில்வே அமைச்சர்
சிறிது காலத்திற்குப் பிறகு 1967 முதல் 1969 வரை இரும்புவழிக்கான மத்திய அமைச்சராகவும் (முதலில் சிறுது காலம் பொறுப்பு பின்னர் தனி அமைச்சகம்) 1969 இல் எஃகு மற்றும் கனரகத் தொழில்துறை அமைச்சராகவும் ஆனார். அப்போது கூர்க்கைச் சேர்ந்த [[மங்களூர் மங்களூர் மக்களவைத் தொகுதியின் நாடாளுமன்ற உறுப்பினராக இருந்தார்.
ஆளுநர்
தீவிர அரசியலில் இருந்து ஓய்வு பெற்ற பிறகு, இரண்டு முறை ஆளுநராகப் பணியாற்றினார். மத்தியப் பிரதேச ஆளுநராக 17 ஆகஸ்ட் 1978 இல் பொறுப்பேற்றார். பின்னர் 30 ஏப்ரல் 1980 இல் ஒடிசாவின் ஆளுநராகப் பொறுப்பேற்றார்.
குடும்பம்
பூனாச்சாவுக்கு இரண்டு மகன்களும் இரண்டு மகள்களும் உள்ளனர். இவருடைய இரண்டு பிள்ளைகள், சி.பி.பெல்லியப்பா மற்றும் காவேரி நம்பீசன், ஆங்கிலத்தில் நன்கு அறியப்பட்ட எழுத்தாளர்களாவர்.
வெளி இணைப்புகள்
பகுப்பு:இந்திய தேசிய காங்கிரஸ் அரசியல்வாதிகள் பகுப்பு:மத்தியப் பிரதேச ஆளுநர்கள் பகுப்பு:ஒடிசா ஆளுநர்கள் பகுப்பு:இந்திய முதலமைச்சர்கள் பகுப்பு:4வது மக்களவை உறுப்பினர்கள் பகுப்பு:1990 இறப்புகள் பகுப்பு:1910 பிறப்புகள்
கிருட்டிணாவரம்
கிருட்டிணாவரம் (Krishnavaram ) என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி - கடலூர் 45ஏ தேசிய நெடுஞ்சாலையில் கடைசியாக அமைந்துள்ள புதுச்சேரி மாவட்டக் கிராமம் கிருட்டிணாவரம் ஆகும். கடலூரிலிருந்து புதுச்சேரிக்கு வரும்பொழுது இக்கிராமமே நுழைவு வாயிலாக விளங்குகிறது. மேலும், இக்கிராமத்தில் முள்ளோடை அலங்கார வளைவு என்ற ஓர் அலங்கார வளைவு இங்குள்ள முள் ஓடைக்கு அருகில் அமைக்கப்பட்டுள்ளது. மதி கிருட்டிணபுரம் என்ற பெயராலும் அழைக்கப்படும் இக்கிராமத்தில்,  பக்தர்கள் முன்வந்து  உடனடி புணரமைப்புப் பணிகளை மேற்கொள்ள வேண்டிய நிலையில் பண்டைய திருமால் கோவில் ஒன்று சிதைவுற்ற நிலையில் காணப்படுகிறது.
புவியியல்
மேற்கில் பாகூர் கிராமம், வடக்கில் மணப்பட்டு கிராமம், கிழக்கில் புதுக்குப்பம், தெற்கில் தமிழ்நாட்டைச் சேர்ந்த கங்கனக்குப்பம் ஆகியன் கிருட்டிணாவரம் கிராமத்திற்கு புவியியல் எல்லைகளாக அமைந்துள்ளன.
கிராமங்கள்
கிருட்டிணாவரம் கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.
சாலைப் போக்குவரத்து
மூர்த்திக்குப்பம், கோரவள்ளிமேடு, கிருட்டிணாவரம், குருவிநத்தம் ஆகிய கிராமங்கள் வழியாக புதுக்குப்பம் – சோரியாங்குப்பம் சாலை செல்வதால் இக்கிராமம் மற்ற பகுதிகளுடன் இணைப்புப் பெறுகிறது
அரசியல்
புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் கிருட்டிணாவரம் கிராமம் இருக்கிறது.
புற இணைப்புகள்
பகுப்பு:புதுச்சேரி மாவட்டத்திலுள்ள ஊர்களும் நகரங்களும்
ஏந்தல் நீலகண்டப் பிள்ளையார் கோயில்
ஏந்தல் நீலகண்டப் பிள்ளையார் கோயில் தஞ்சாவூர் மாவட்டத்தில் உள்ள விநாயகர் கோயிலாகும்.
அமைவிடம்
இக்கோயில் பேராவூரணி-அறந்தாங்கிசாலையில் முடப்புளிக்காடு ஏந்தல் என்னுமிடத்தில் உள்ளது. பேராவூரணியிலிருந்து 1/2 கிமீ தொலைவில் உள்ளது.
இறைவன்
இக்கோயிலின் மூலவர் நீலகண்டப் பிள்ளையார் ஆவார்.ஆனால் விழாக்கள் வள்ளி தெய்வானையுடன் உள்ள முருகனுக்கு நடத்தப்பெறுகின்றன.
வரலாறு
தஞ்சாவூரை ஆண்ட துளசி மகாராஜா தன் அமைச்சருடன் ஆவுடையார் கோயிலை நோக்கிச் சென்றார். நீரழிவு நோயினால் அவதிப்பட்டுக்கொண்டிருந்த அவருடைய அமைச்சருக்கு மருந்து காணச் சென்றார். அப்போது நீலகண்டப் பிள்ளையாரை பலர் வணங்குவதைக் கண்டார். அக்கோயிலின் திருநீற்றினை தரித்தவுடன் அமைச்சருக்கு நோய் நீங்கியது. மன்னர் மகிழ்ச்சியடைந்து கோயிலை விரிவாக்கம் செய்தார். பேராவூரணியை அடுத்துள்ள தென்னங்கொல்லையில் ஒரு வேலி நிலத்தையும் மன்னர் அளித்துள்ளார்.
விழாக்கள்
எந்த விநாயகர் கோயிலிலும் நடைபெறாத தீமிதித் திருவிழா இங்கு நடைபெறுகிறது. சித்திரை மாதத்தில் நடைபெறுகின்ற காவடித்திருவிழாவின்போது பால் குடம், பால் காவடி, கரும்பு கட்டுதல் போன்றவை நடைபெறுகின்றன. அதிக எண்ணிக்கையிலான பக்தர்கள் மார்கழி மாதத்தில் தினமும் காலையில் நந்திக்கு தண்ணீர் எடுத்து ஊற்றி நேர்த்திக்கடனை செலுத்துகின்றனர்.
வெளியிணைப்புகள்
பகுப்பு:தஞ்சாவூர் மாவட்டத்திலுள்ள பிள்ளையார் கோயில்கள்
தோன்றி (மலர்)
தோன்றி என்னும் மலரைக் காந்தள் மலரின் வகை என்கின்றனர். மகளிர் குவித்து விளையாடிய 99 மலர்களில் என்னும் மலர்கள் உள்ளன. ஆயின் தோன்றி-மலர் என்பது இருநிறமும் கலந்த மலரோ என எண்ணவேண்டியுள்ளது.
குறிஞ்சிப்பாட்டு என்னும் சங்கநூல் இதனைச் ‘சுடர்பூந் தோன்றி’ எனக் குறிப்பிடுகிறது.
இப்பெயர் ‘நள்ளிருள் நாறி’ என்னும் பெயருக்குத் தரப்பட்டுள்ள விளக்கம் போல் உள்ளது. தோன்றி < தோன்றிப்பூ < சுடர்பூந்தோன்றிப்பூ – என இந்தப் பூவின் விளக்கம் அமைகிறது.
மருதோன்றி, மருத்தோன்றி, மருதாணி, அழகணம் என்றெல்லாம் கூறப்படும் பூவின் பெயரே தோன்றி என வழக்காறு நோக்கிக் கொள்வது பொருத்தமானது.
(‘தாமரை’ என்னும் சொல்லிலுள்ள ‘தா’ குறைந்து ‘மரை’ என நின்று, ‘மரை’ என்னும் சொல் தாமரை மலரை உணர்த்துகிறது. இதனை முதற்குறை என்று இலக்கணம் குறிப்பிடுகிறது. )
அதுபோல ‘மருத்தோன்றி’ என்னும் சொல்லிலுள்ள ‘மரு’ என்னும் முதல் மறைந்து ‘தோன்றி’ என நின்று மருதாணிப் பூவை உணர்த்துகிறது எனல் பொருத்தமானது. இதனை இப்படிப் பார்க்கவேண்டும். தோன்றி என்பது பழந்தமிழ். மரு = மணம். தொலை தூரம் மணக்கும் பூ என விளக்கும் விளக்கப்பெயராக அமைந்துள்ளது ‘மருத்தோன்றி’.
சுல்தானாவின் கனவு
சுல்தானாவின் கனவு (Sultana's Dream) என்பது 1905 ஆம் ஆண்டு வெளியான பெண்ணிய கனவுச் சமுதாய குறும் புதினமாகும். இது வங்காளத்தைச் சேர்ந்த ஒரு முஸ்லீம் பெண்ணியவாதியும், எழுத்தாளரும், சமூக சீர்திருத்தவாதியுமான ரெக்கையா சக்காவத் ஹுசைனால் எழுதப்பட்டது. இது அதே ஆண்டில் மதராசை தளமாகக் கொண்ட ஆங்கில பத்திரிகையான தி இந்தியன் லேடீஸ் இதழில் வெளியிடப்பட்டது.
கதை
இது பெண்ணிய கனவுச் சமுதாயத்தை (லேடிலேண்ட் என்று அழைக்கப்படுகிறது) சித்தரிக்கிறது, இந்தக் கதையில் பெண்கள் நாட்டில் எல்லாவற்றையும் பார்த்துக்கொள்கிறார்கள். ஆனால் ஆண்கள் வீட்டினுள் ஒதுங்கியிருக்கிறார்கள், இது பர்தாவின் பாரம்பரிய நடைமுறையின் ஆடி-தோற்றுரு போல உள்ளது. பெண்களின் அறிவியல் புனைவு கண்டுபிடிப்புகள் சமையல் போன்ற வேலைகளை எளிதாக்குகின்றன - உழைப்பு குறைந்த விவசாயம், பறக்கும் மகிழுந்துகளை இயக்கும் "மின்" தொழில்நுட்பம்; சூரிய ஆற்றலை சேகரிக்கும் கருவி, வானிலையை கட்டுப்படுத்துவது என்பது போன்ற பல்வேறு கண்டுபிடிப்புகளை நிகழ்த்துகின்றனர். இவ்வாறு இந்தக் கதையில் "ஒரு வகையான பாலின அடிப்படையிலான பிளானட் ஆஃப் தி ஏப்ஸ், பாத்திரங்கள் தலைகீழாக மாறி, சித்தரிக்கபட்டுள்ளது.
கதையின் தோற்றம்
ஹுசைனின் கூற்றுப்படி, சுல்தானாஸ் டிரீம் கதையை இவர் தன் கணவர் கான் பகதூர் சையத் சகாவத் ஹுசைனுடன், ஒரு சுற்றுப்பயணம் மேற்கொண்டபோது, பயணத்தின்போது பொழுது போக்காக எழுதினார். இவரது கணவர் இதை பாராட்டி ஊக்குவித்தார். மேலும் ஹுசைனை ஆங்கிலத்தில் படிக்கவும் எழுதவும் ஊக்குவித்தார். இவ்வாறு, சுல்தானாஸ் டிரீம் கதையை ஆங்கிலத்தில் எழுதி, மொழியில் தனது திறமையை கணவருக்கு நிரூபிக்கும் ஒரு வழியாக செய்தார். சகாவத் இக்கதையால் மிகவும் ஈர்க்கப்பட்டார், 1905 ஆம் ஆண்டில் முதல் முறையாக கதையை வெளியிட்ட தி இந்தியன் லேடீஸ் பத்திரிகைக்கு அனுப்ப ஹுசைனை தூண்டினார். இந்த கதை பின்னர் 1908 இல் புத்தக வடிவில் வெளியிடப்பட்டது.
தமிழ் மொழிபெயர்ப்பு
இந்தக் குறும்புதினமானது சாலை செல்வம், வ. கீதா மொழிபெயர்ப்பில் தாரா பதிப்பக வெளியீடாகத் தமிழில் ‘சுல்தானாவின் கனவு’ என்ற பெயரில் 2004 ஆம் ஆண்டு வெளிவந்துள்ளது.
மேற்கோள்கள்
பகுப்பு:இந்திய ஆங்கில இலக்கியம்
இலங்கை இனப்பிரச்சினை தீர்வு தொடர்பான உடன்படிக்கைகள்
இலங்கை தமிழ் மக்களின் அரசியல் உரிமைகள் தொடர்பாகவும், அவர்களின் அரசியல் அபிலாசைகள் அடையப்படுவதற்கு அதிகாரப் பரவலாக்கத்தின் அவசியம் தொடர்பாகவும் காலகாலமாகப் பேசப்பட்டு வருகிறது. இந்த வகையில் காலத்திற்கு காலம் பல்வேறு முன்மொழிவுகளும் உடன்படிக்கைகளும் ஆக்கப்பட்டு வந்துள்ளன.
பகுப்பு:இலங்கை இனப்பிரச்சினை
முகம்மது யூசுப்
முகம்மது யூசுப்  (Mohammad Yousuf, இவரின் முன்னாள் பெயர் யூசுப் யொஹானா Yousuf Youhana, یوسف یوحنا, பிறப்பு: ஆகத்து 27. 1974), முன்னாள் பாக்கித்தானியத் துடுப்பாட்டக்காரர் மற்றும் தேர்வுப் போட்டிகளின் முன்னாள் தலைவர் ஆவார். 1998 இலிருந்து 2010 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார். இவர் பாக்கித்தான் அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டம் பன்னாட்டு இருபது20, முதல்தர துடுப்பாட்டப் போட்டிகளிலும் கலந்து கொண்டுள்ளார். வலதுகை மட்டையாளர் ஆவார். பாக்கித்தானிய வீரர்களில் உள்ள் சில கிறிஸ்தவர்களில் ஒருவராவார். பின் இவர் இசுலாம் சமயத்திற்கு மாறினார். 2006 ஆம் ஆண்டில்தேர்வுத் துடுப்பாட்டப் போட்டிகளில் 1,788 ஓட்டங்கள் எடுத்தார். இதன்மூலம் ஒரு ஆண்டில் அதிக ஓட்டங்கள் எடுத்தவர் எனும் சாதனை படைத்தார். இவரின் மட்டையாட்ட 100 ஆக இருந்தது.
மார்ச் 10, 2010 ஆம் ஆண்டில் பாக்கிஸ்தான் துடுப்பாட்ட வாரியம் இவரை பாக்கித்தான் துடுப்பாட்ட அணிக்காக விளையாட தடை விதித்தது. பின் இவர் ஒழுங்கீனமாக நடந்துகொண்டதாகவும், சக வீரர்களுடன் பிரச்சினையில் ஈடுபட்டதாலும் இவரை அணியிலிருந்து நீக்கியதாக அதிகாரப்பூர்வமாக தகவல் தெரிவிக்கப்பட்டது.
அணியிலிருந்து நீக்கியதால் இவர் மார்ச் 29, 2010 இல் தனது ஓய்வினை அறிவித்தார். இருந்தபோதிலும் சூலை 2010 இல் நடைபெற இருந்த இங்கிலாந்து துடுப்பாட்ட அணிக்கு எதிரான தொடரில் விளையாட வருமாறு பாக்கிஸ்தான் துடுப்பாட்ட வாரியம் இவரை அழைத்தது.
சர்வதேச போட்டிகள்
முகம்மது யூசுப் டர்பனில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார்.பின் ஹராரேவில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். 9,000 ஓட்டங்களுக்கு மேல் ஒருநாள் போட்டிகளிலும், 7,000 ஓட்டங்களுக்கு மேல் தேர்வுத் துடுப்பாட்டப்போட்டிகளிலும் சேர்த்துள்ளார். ஒருநாள் போட்டிகளில் 40, தேர்வுப் போட்டிகளில் 50 சராசரியாக வைத்துள்ளார். தேர்வுத் துடுப்பாட்டப் போட்டிகளில் 24 நூறுகள் அடித்துள்ளார். 2002-2003 ஆம் ஆண்டில் சிம்பாப்வே துடுப்பாட்ட அணிக்கு எதிரான ஒருநாள் போட்டித் தொடரில் இறுதிவரை ஆட்டமிழக்காமல் 405 ஓட்டங்கள் சேர்த்து சாதனை படைத்தார். மேலும் 23 பந்துகளில் அரைநூறும், 68 பந்துகளில் 100 ஓட்டங்களையும் ஒருநாள் பன்னாட்டுத் துடுப்பாட்டப் போட்டியில் அடித்தார். தேர்வுத் துடுப்பாட்டப் போட்டிகளில் 27 பந்துகளில் அரைநூறு ஓட்டங்களை அடித்தார். இதன்மூலம் தேர்வுப் போட்டிகளில் விரைவாக அரைநூறுகள் அடித்த வீரர்களில் மூன்றாவது இடத்தைப் பிடித்துள்ளார். 2004 ஆம் ஆண்டில் பொக்சிங் நாள் அன்று ஆத்திரேலியத் துடுப்பாட்ட அணிக்கு எதிரான போட்டியில் 111 ஓட்டங்கள் எடுத்தார். டிசம்பர், 2005 ஆம் ஆண்டில் லாகூரில் நடைபெற்ற இங்கிலாந்துத் துடுப்பாட்ட அணிக்கு எதிரான போட்டியில் இவர் 223 ஓட்டங்கள் சேர்த்தார். இந்தப் போட்டியில் ஆட்டநாயகன் விருது பெற்றார். சூலை 2006 ஆம் ஆண்டில் பாக்கித்தான் அணி இங்கிலாந்தில் சுற்றுப்பயணம் செய்து விளையாடியது. இதன் முதல் போட்டியில் 202 ஓட்டங்கள் சேர்த்து ஆட்டநாயகன் விருது பெற்றார். மேலும் ஹெடிங்லீயில் நடைபெற்ற மூன்றாவது போட்டியில் 192 ஓட்டங்களும், ஓவலில் நடைபெற்ற நான்காவது போட்டியில் 128 ஓட்டங்களும் எட்டுத்தார்.
ஆஸ்திரேலியத் துடுப்பாட்ட அணியின் முன்னாள் தலைவர் ரிக்கி பாண்டிங், மேற்கிந்திய தீவுகள் பிரையன் லாரா, ஆஸ்திரேலிய சுழற்பந்து வீச்சாளர் ஷேன் வார்ன், தென்னாப்பிரிக்காவின் பந்துவீச்சு வீரரான மக்காயா என்டினி மற்றும் இலங்கையின் முத்தையா முரளிதரன் ஆகியோரை விட யூசுப் 2006 ஆம் ஆண்டிற்கான சிஎன்என்-ஐபிஎன் ஆண்டின் சிறந்த துடுப்பாட்ட வீரராகத் தேர்வு செய்யப்பட்டார். 2007 ஆம் ஆண்டிற்கான சிறந்த விசுடன் துடுப்பாட்ட வீரராகத் தேர்ந்தெடுக்கப்பட்டார். 2007 ஆம் ஆண்டிற்கான ஐ.சி.சி 'ஆண்டின் சிறந்த தேர்வுத் துடுப்பாட்ட வீரருக்கான விருதினைப் பெற்றார். அவர் 10 போட்டிகளில் ஏழு நூறுகள் மற்றும் இரண்டு அரை நூறுக உட்பட 94.40 எனும் சராசரியில் 944 ஓட்டங்கள் எடுத்தார். இதர்கு முன் இந்த விருதினை கெவின் பீட்டர்சன் மற்றும் ஆஸ்திரேலிய மட்டையாளர் ரிக்கி பாண்டிங் ஆகியோர் பெற்றுள்ளனர்.
மேற்கிந்தியத் தீவுகள் துடுப்பாட்ட அணியின் முன்னாள் வீரர் விவ் ரிச்சர்ட்ஸ் வைத்திருந்த இரண்டு உலக சாதனைகளையும் இவர் முறியடித்தார்.யூசுப் 10 போட்டிகளில் 12 நூறுகள் உட்பட 1788 ஓட்டங்களை எடுத்து அந்தச் சாதனையினை முறியடித்தார்.
2006
புள்ளிவிவரப்படி, 2006 ஆம் ஆண்டு துடுப்பாட்டத்தில் ஆஸ்திரேலியா, முத்தையா முரளிதரன் மற்றும் யூசுப் ஆண்டு ஆகியோரின் பொற்காலம் என்று கூறப்படுகிறது. 2006 இல் 99.33 எனும் சராசரியில் 1788 ஓட்டங்கள் எடுத்த யூசுப், விவ் ரிச்சர்ட்ஸின் இரண்டு உலக சாதனைகளையும் முறியடித்தார்.
2006 ஆம் ஆண்டில் மேற்கிந்தியத் தீவுகள் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. நவம்பர் 30, 2006 அன்று, கராச்சியில் பாகிஸ்தானுக்கும் மேற்கிந்தியத் தீவுகளுக்கும் இடையிலான இறுதி தேர்வுத் துடுப்பாட்டப் போட்டியின் மூன்றாவது ஆட்டப் பகுதியின் போது, விவ் ரிச்சர்ட்ஸின் முப்பது ஆண்டு சாதனையை முறியடித்து, ஒரே ஆண்டில் தேர்வு போட்டிகளில் அதிக ஓட்டங்கள் பெற்ற வீரர் என்ற பெருமையைப் பெற்றார். மூன்று தேர்வு கொண்ட தொடரில் பாகிஸ்தான் மட்டையாளர் அதிக ஓட்டங்கள் எடுத்த ஜாகீர் அப்பாஸின் சாதனையையும் அவர் முறியடித்தார். 1978/79 இல் இந்தியத் துடுப்பாட்ட அணிக்கு எதிராக அப்பாஸ் 583 ஓட்டங்கள் எடுத்தார். யூசுப் 2006 இல் ஒன்பது தேர்வுத் துடுப்பாட்ட நூறுகளை எடுத்தார். இது ஒரே ஆண்டில் அதிக நூறுகள் எடுத்தவர் எனும் சாதனை படைத்தார். ஆஸ்திரேலிய முன்னாள் மட்டையாளர் டொனால்ட் பிராட்மேன் வைத்திருந்த
வெளியிணைப்புகள்'
பகுப்பு:பாக்கித்தானியத் துடுப்பாட்டக்காரர்கள் பகுப்பு:1971 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
குசராத்திலுள்ள படிக்கட்டுக் கிணறுகளின் வரலாறு
குசராத்திலுள்ள படிக்கட்டுக் கிணறுகளின் வரலாறு (History of stepwells in Gujarat) படிக்கட்டுகள் மூலம் தண்ணீர் அடையும் கிணறுகள் படிக்கிணறுகள் எனப்படுகின்றன. அவை பொதுவாக மேற்கு இந்தியாவில் குறிப்பாக குசராத்தில் 120க்கும் மேற்பட்ட கிணறுகள் உள்ளன. படிக்கிணற்றின் தோற்றம் சிந்துவெளி நாகரிகத்தின் நகரங்களான தோலாவிரா, மொகெஞ்சதாரோவின் நீர்த்தேக்கங்களில் கண்டறியப்பட்டுள்ளது. கி.பி 600 வாக்கில் குசராத்தின் தென்மேற்குப் பகுதியில் படிக்கட்டுக் கிணறுகள் கட்டப்பட்டன. அங்கிருந்து வடக்கே ராஜஸ்தானுக்கும், பின்னர் வடக்கு மற்றும் மேற்கு இந்தியாவுக்கும் பரவியது. 10 முதல் 13ஆம் நூற்றாண்டில் சோலாங்கியர்கள், வகேலாக்கள் காலத்தில் கட்டுமான நடவடிக்கைகள் துரிதப்படுத்தப்பட்டன. இந்த படிக்கட்டுக் கிணறுகளின் கட்டுமானம் 11 முதல் 16 ஆம் நூற்றாண்டு வரை அதன் உச்சத்தை எட்டியது. 13 முதல் 16ஆம் நூற்றாண்டின் முஸ்லிம் ஆட்சியாளர்கள் இந்த படிக்கட்டுகளில் நடைமுறையில் இருந்த கலாச்சாரத்தை சீர்குலைக்கவில்லை. மேலும், படிக்கட்டுகள் கட்டுவதை ஊக்கப்படுத்தினர். 19ஆம் நூற்றாண்டில் தண்ணீர் குழாய்களும், குழாய் அமைப்புகளும் அறிமுகப்படுத்தப்பட்டதால் கிணறுகள் அவற்றின் முக்கியத்துவத்தை இழந்தன.
2-10 ஆம் நூற்றாண்டு
வலது|thumb| [[நவ்கான் கிணறு]] வலது|thumb| [[ஆதி காதி கிணறு]] ஜூனாகத்தில் உள்ள ஜுனாகத் குடைவரைகளில், படிகளின் மூலம் குளியல் செய்வது போன்ற குளத்தின் ஆரம்ப உதாரணம் காணப்படுகிறது. இந்த குகைகள் 4ஆம் நூற்றாண்டைச் சேர்ந்தவை. நவ்கான் கிணறு, சுற்றிலும் படிக்கட்டுகள் கொண்ட ஒரு கிணறு இதற்கு மற்றொரு உதாரணம். இது மேற்கு சத்ரபதிகள் (கி.பி. 200-400) அல்லது மைத்திரகர்கள் (கி.பி. 600-700) காலத்தில் கட்டப்பட்டிருக்கலாம். அருகிலுள்ள ஆதி காதி கிணறு 10ஆம் நூற்றாண்டின் இரண்டாம் பாதியில் அல்லது 15 ஆம் நூற்றாண்டில் கட்டப்பட்டது.
ஆரம்பகால படிக்கட்டுக் கிணறுகள் குசராத்தின் ராஜ்கோட் மாவட்டத்திலுள்ள தங் என்ற இடத்தில் காணப்படுகின்றன. அவை சோலாங்கியர் காலத்திற்கு முந்தியவை. அலெச் மலையில் உள்ள போச்சாவடி நெஸ் அருகே உள்ள போச்சாவடி படிக்கட்டுக்கிணறு, தங்கில் உள்ள மற்ற இரண்டு படிக்கட்டுக் கிணறுகளை விட சற்று முன்னதாக உள்ளது. இவை கி.பி. 600ஆம் ஆண்டைச் சேர்ந்த ஜிலானி படிக்கட்டுக் கிணறு மற்றும் சௌராட்டிர பாணி கட்டிடக்கலை அடிப்படையில் 7 ஆம் நூற்றாண்டின் முற்பகுதியில் கட்டப்பட்ட மஞ்சுஸ்ரீ படிகிணறு ஆகும்.
10-12 ஆம் நூற்றாண்டு
1980 இல் இப்படிக் கிணற்றை இந்தியத் தொல்லியல் ஆய்வகம் அகழ்வாய்வு செய்த போது நல்ல நிலையில் இருந்தது.
தாவத்தில் உள்ள அங்கோல் மாதா படிக்கட்டுக் கிணறு, அகமதாபாத்தில் உள்ள மாதா பவானியின் படிக்கிணறு ஆகியவை 11 ஆம் நூற்றாண்டின் மூன்றாம் காலாண்டைச் சேர்ந்தவை.
சோலாங்கிய ஆட்சியாளர் செயசிம்ம சித்தராசனின் தாயார் மாயாநல்லதேவி பல படிக்கிணறுகளைக் கட்டியதாகக் கூறப்படுகின்றன. விராம்கத்தில் உள்ள ஏரியும், நாடியாத்திலுள்ள ஒரு படிக்கட்டுக் கிணறும் அவர் கட்டினார். மாயாநல்லாதேவி, விராம்கம், தோல்கா ஆகிய இடங்களில் ஏரிகளைக் கட்டிய பெருமைக்குரியவர். சபர்கந்தா மாவட்டத்லுள்ள பலேஜ் கிராமத்தில் பொ.ச.1095இல் கட்டப்பட்ட மினல் படிக்கட்டுக் கிணறு அவருக்குச் சொந்தமானது. ராஜ்கோட் மாவட்டத்திலுள்ள வீர்பூரில் உள்ள நாடியாத்தில் உள்ள ஒரு படிக்கட்டுக் கிணறும், மினல்தேவி கிணறும் அவருக்குச் சான்றளிக்கப்பட்டவை. மேலும் சோலாங்கி கட்டமைப்புக்குக் நவீனமான பிணைப்பைக் கொண்டிருக்கிறது. நன்கு செதுக்கப்பட்ட வாயில்களுக்கு எதிரிலுள்ள ஐந்து குளங்களும் அவர் காலத்தில் கட்டப்பட்டவை. அகமதாபாதின் ஆசாபுரி படிக்கட்டுக் கிணறும், ஜின்ஜுவாடாவின் படிக்கட்டுக் கிணறும் 12ஆம் நூற்றாண்டைச் சேர்ந்தவை. சுரேந்திரநகர் மாவட்டத்திலுள்ள சோபாரியின் சௌமுகி படிக்கட்டுக் கிணறு, அருகிலுள்ள கோயில்களைப் போன்ற மதப் பிரமுகர்களை சித்தரிக்கிறது. தண்டல்பூரில் உள்ள படிக்கட்டுக் கிணறு செயசிம்ம சித்தராசன் கட்டியதாகத் தெரிகிறது. 12ஆம் நூற்றாண்டில் குமாரபாலன் ஆட்சியின் போது, பல படிக்கட்டுக் கிணறுகள் கட்டப்பட்டன. பதான் அருகே வாயாட்டில் உள்ள படிக்கட்டுக் கிணறு இந்தக் காலத்தில் கட்டப்பட்டது. வாத்வானில் உள்ள கங்கை படித்துறை கி.பி 1169 ஆண்டில் கட்டப்பட்டுள்ளது (சாம்வாட் 1225).
சோலாங்கியர் காலத்தின் பிற்பகுதியில், அரசியல் அமைதியின்மை காரணமாக கட்டுமானப் பணிகள் மந்தமடைந்தன. பர்தா மலைகளுக்கு அருகில் உள்ள கும்லியில் உள்ள நவ்லாகா கோயிலுக்கு அருகில் உள்ள விக்கியா மற்றும் ஜெதா படிகிணறுகள் 13ஆம் நூற்றாண்டைச் சேர்ந்தவை. பர்தா மலையில் உள்ள விசாவாடா கிராமத்திற்கு அருகில் உள்ள கியான் படிக்கட்டுக் கிணறு இரண்டாம் பீமனின் காலத்தைச் சேர்ந்ததாகக் கூறப்படுகிறது. அருகிலுள்ள கேசவ் கிராமத்தின் பாழடைந்த படிக்கட்டுக் கிணறும் இதே காலத்தைச் சேர்ந்தது.
12-13 ஆம் நூற்றாண்டு
வந்தலி மற்றும் ஜூனாகத் இடையே உள்ள இரா கெங்கர் படிக்கட்டுக் கிணறு, வகேலா அரசவையில் மந்திரிகளாக பணிபுரிந்த வாஸ்துபாலன்-தேஜபாலன் என்ற இரட்டையர்களில் தேஜபாலனால் கட்டப்பட்டதாகக் கூறப்படுகிறது. இது ஆரம்ப வகேலா காலத்தைச் சேர்ந்தது. வகேலா வம்சத்தைச் சேர்ந்த விசால்தேவ், தபோயில் வாயில்கள் மற்றும் கோயில்களுளுடன் படிக்கட்டுக் கிணற்றைக் கட்டினார். இது 1255இல் கட்டி முடிக்கப்பட்டது. தபோயில் உள்ள சாத்முகி படிக் கிணறு என்பது ஏழு கிணறுகளைக் கொண்ட ஒரு குளத்தின் மேல் கட்டப்பட்ட கோயிலாகும்.
வாத்வானில் உள்ள மாதா கிணறு கி.பி 1294 இல் (விக்ரம் நாட்காட்டி 1350) நாகர் பிராமணர் மாதா மற்றும் கேசவ் ஆகியோரால் கட்டப்பட்டது. இவர்கள் கடைசி வகேலா ஆட்சியாளர் கர்ணனின் அரசவையில் இருந்தனர். கபட்வஞ்சில் உள்ள பாட்ரிச் கோதா படிக்கட்டுக் கிணறு, மாதா மற்றும் விக்கியா படிக்கட்டுக் கிணறுகளுடன் உள்ள ஒற்றுமையின் காரணமாக 13ஆம் நூற்றாண்டைச் சேர்ந்ததாக இருக்கலாம்.
14-15 ஆம் நூற்றாண்டு
thumb| [[அடாலஜ் படிக்கிணறு|அடலாஜ் படிக்கிணறு]] வலது|thumb| தாதா அரிர் படிக்கிணறு 14 ஆம் நூற்றாண்டில் ஏராளமான படிக்கட்டுக் கிணறுகள் கட்டப்பட்டன. மங்ரோலில் உள்ள சோதாலி படிக்கட்டுக் கிணறு கி.பி 1319 இல் (விக்ரம் நாட்காட்டி 1375) மோதா சாதியைச் சேர்ந்த வாலி சோதலா என்பவரால் கட்டப்பட்டது. கேத்பிரம்மாவின் பிரம்மா கோவிலுக்கு அருகிலுள்ள பிரம்ம கிணறு 14ஆம் நூற்றாண்டைச் சேர்ந்தது என அதன் பாணியால் தீர்மானிக்கப்பட்டது.
குஜராத்தில் துக்ளக் ஆட்சியின் போது மஹுவாவில் உள்ள சுதா படிக்கட்டுக் கிணறு (கி.பி. 1381), தந்துசரில் உள்ள ஆனி படிக்கட்டுக் கிணறு (கி.பி. 1389/1333), டோல்காவில் உள்ள சித்தநாத் மகாதேவ் படிக்கட்டுக் கிணறு போன்றவைகள் கட்டப்பட்டன. அகமதாபாத் அருகே உள்ள சம்பாவின் படிக்கட்டு கி.பி 1328இல் கட்டப்பட்டது. வாத்வானுக்கு அருகிலுள்ள ராம்புராவின் ராஜ்பா படிக்கட்டுக் கிணறு, கம்பாட்டில் உள்ள வாத்வானி படிக்கட்டுக் கிணறு ஆகியவை முறையே 1483 மற்றும் 1482 இல் வாத்வானின் முந்தைய மாதா படிக்கட்டுக் கிணற்றின் அடிப்படையில் கட்டப்பட்டன. தாதா அரிர் படிக்கட்டுக் கிணறு 1499இல் குசராத்தின் சுல்தானான மகமூத் பெகடாவின் அந்தப்புரப் பெண்ணால் கட்டப்பட்டது. லூனாவடாவிற்கு அருகில் உள்ள காலேஸ்வரி-நி நாலில் உள்ள இரண்டு படிக்கட்டுக் கிணறுகள் 14-15 ஆம் நூற்றாண்டைச் சேர்ந்தது. ஆனால் அதில் உள்ள உருவப்படம் 10 ஆம் நூற்றாண்டைச் சேர்ந்தது.
இந்த காலகட்டத்தில், படிக்கிணறுகளின் மத அம்சம் அதன் முக்கியத்துவத்தை இழந்தது. மஹம்தாவத் அருகே உள்ள சோடாலி கிராமத்தின் படிக்கட்டுக் கிணறு மஹம்தாவத்தில் உள்ள படிக்கட்டுக் கிணறு, இவை இரண்டும் மகமூத் பெகடாவின் 15 ஆம் நூற்றாண்டின் ஆட்சியைச் சேர்ந்தவை. வடோதரா மற்றும் அதைச் சுற்றியுள்ள பகுதிகளில் காணப்படும் இரண்டு படிக்கட்டுக் கிணறுகள் 15ஆம் நூற்றாண்டைச் சேர்ந்தவை; ஒன்று சேவாசி கிராமத்திற்கு அருகில் (விக்ரம் நாட்காட்டி 1537) மற்றொன்று இலட்சுமி விலாச அரண்மனையின் நவலகி படிகிணறு (கி.பி. 1405).
அடாலஜ் படிக்கிணற்றை வகேலா வம்ச மன்னரான வீர் சிங் வகேலாவின் நினைவாக அவரது மனைவி ருத்தாபாய் 1499ல் கட்டினார். இக்கிணற்றின் தூண்கள், பக்கவாட்டுச் சுவர்கள் மற்றும் படிகளில் இலைகள், பறவைகள், மீன்கள் போன்ற அழகிய வேலைப்பாடுகளுடன் கூடிய சிற்பங்கள் செதுக்கப்பட்டுள்ளது. இந்தப் படிக்கிணறு இந்து - இஸ்லாமியக் கட்டிடக் கலைக்கு ஒரு எடுத்துக்காட்டாக விளங்குகிறது.
16-18 ஆம் நூற்றாண்டு
thumb| [[அமிர்தவர்சினி படிக்கிணறு]] தரங்கத்திராவில் உள்ள நாகபாவா படிக்கட்டுக் கிணறும் (கி.பி. 1525) மோர்பியில் உள்ள ஜீவா மேத்தா படிக்கட்டுக் கிணறும் ஒரே பாணியிலும் காலத்திலும் உள்ளன. ரோகோவின் படிக்கட்டுக் கிணறு (கி.பி. 1560) மன்னன் நானாஜியின் மனைவி சம்பா மற்றும் அவரது மகளால் கட்டப்பட்டது. பாலன்பூரிலும் ஜின்ஜுவாடாவிலும் மேலும் சில முக்கியமான படிக்கட்டுக் கிணறுகளும் உள்ளன.
பல படிக்கட்டுக் கிணறுகள் எந்த அலங்காரமும் இல்லாமல் எளிமையான வடிவமைப்பில் உள்ளன. இது அவற்றின் காலத்தைக் கண்டறிவதை கடினமாக்குகிறது. ஆனால் அவை 16 அல்லது 17 ஆம் நூற்றாண்டைச் சேர்ந்ததாக இருக்கலாம். இத்தகைய படிக்கட்டுக் கிணறுகள் அம்பூர் மற்றும் இடாரிலும், அதே போல் கன்காவதியில் மாத்ரி படிக்கட்டுக் கிணறும் மொதெராவில் ஞானேஸ்வரி படிக்கட்டுக் கிணறும் உள்ளன. வடக்கு குசராத்தில் உள்ள மாண்ட்வாவின் படிக்கட்டுக் கிணறு மகேம்தாவத் போன்றது என்பதால் அந்தக் காலத்தைச் சேர்ந்ததாக இருக்கலாம். பதானில் உள்ள சிந்துவாய் மாதா படிக்கிணற்றில் கி.பி 1633ஆம் ஆண்டைச் சேர்ந்த கல்வெட்டு உள்ளது. மங்ரோலின் ரவ்லி படிக்கட்டுக் கிணறு 17ஆம் நூற்றாண்டைச் சேர்ந்தது. இடார் அருகே உள்ள லிம்போயில் உள்ள படிக்கட்டுக் கிணறு சோலாங்கிய பாணி அலங்காரத்தைக் கொண்டுள்ளது. மேலும், கி.பி 1629 தேதியிட்டது.
அகமதாபாத்தில் உள்ள அமிர்தவர்சினி படிக்கிணறு 1723இல் கட்டி முடிக்கப்பட்டது. இது ஆங்கில எல் (L) வடிவில் உள்ளது.
19-20 ஆம் நூற்றாண்டு
பிரித்தானியர் ஆட்சியின் போது அதிகாரிகள் படிக்கட்டுக் கிணறுகளின் சுகாதாரம் விரும்பத்தக்கதை விட குறைவாக இருப்பதைக் கண்டறிந்தனர். மேலும் அவற்றின் நோக்கத்தை மாற்றுவதற்காக குழாய் மற்றும் நீரேற்று அமைப்புகளை நிறுவினர். அகமதாபாத்தின் இசான்பூரில் உள்ள ஜெதாபாயின் படிக்கட்டுக் கிணறு பாசனத்திற்காக 1860களில் கட்டி முடிக்கப்பட்டது. வான்கனேர் அரண்மனையின் படிக்கட்டு கிணறு 1930களில் அரச குடும்பத்தின் குளிர்ச்சியான இடமாக முன்னாள் ஆட்சியாளர்களால் கட்டப்பட்டது. இது வெள்ளை மணற்கற்களால் கட்டப்பட்டது. மேலும் அந்த வகையான கடைசி நினைவுச்சின்னமாகும்.
நீரேற்று குழாய் அமைப்புகள் காரணமாக, படிக்கட்டுக் கிணறுகள் அவற்றின் முக்கியத்துவத்தை இழந்தன. மேலும் பொருளாதார செலவு காரணமாக, அவை அதன் பிறகு கட்டப்படவில்லை.
உசாத்துணை
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:இந்தியத் தொல்லியற்களங்கள் பகுப்பு:பதான் மாவட்டம் பகுப்பு:குசராத் வரலாறு பகுப்பு:குசராத்தில் சுற்றுலாத்துறை பகுப்பு:இந்தியக் கட்டிடக்கலை பகுப்பு:படிக்கிணறுகள்
இமாச்சலப் பிரதேச சட்டசபைத் தேர்தல் முடிவுகள், 2012
மேற்கோள்கள்
Read more at:http://tamil.oneindia.in/news/2012/12/20/india-congress-wins-himachal-pradesh-elections-166617.html
பகுப்பு:இமாச்சலப் பிரதேசத்தில் தேர்தல்கள் பகுப்பு:2012 தேர்தல்கள்
இலங்கை தமிழர் நல உரிமை பேரவை
இலங்கை தமிழர் நல உரிமை பேரவை என்ற அமைப்பு திமுக பெப்ரவரி 3, 2009 அன்று நடாத்திய செயற்குழு கூட்டத்தில் அமைக்கப்பட்டது. சில நாட்களுக்கு முன்னர் பாமக, மதிமுக, விசி, இந்திய பொதுவுடமைக் கட்சி போன்ற கட்சிகளின் கூட்டாக அமைக்கப்பட்ட இலங்கைத் தமிழர் பாதுகாப்பு அமைப்பு இருந்து விலகி திமுக இந்த அமைப்பை முன்னெடுக்கிறது. திராவிடர் கழகத்தின் தலைவர் வீரமணியும் இந்த அமைப்பில் இடம்பெறுகிறார். கனிமொழி உட்பட இதர திமுக உறுப்பினர்கள் பல இக்குழுவில் இடம்பெறுகின்றனர்.
விமர்சனம்
"இலங்கை விவகாரத்தில் திமுக செயற்குழு நிறைவேற்றிய தீர்மானம் தமிழர்களை வெட்கப்பட வைத்துள்ளது. இது, காதில் பூ சுற்றும் வேலை என்று பாமக நிறுவனர் ராமதாஸ் கூறியுள்ளார்."
மேற்கோள்கள்
பகுப்பு:தமிழ்நாட்டு அமைப்புகள்
திண்மநிலை (மின்னணுவியல்)
திண்மநிலை மின்னணுவியல் (Solid-state electronics) என்பது மின்னிகள் அல்லது மின்னூட்ட ஏந்திகள் திண்மப்பொருட்களுக்குள்ளேயே முழுவதும் கட்டுறக்கூடியத் திண்மப்பொருட்களினால் கட்டியமைத்தச் சுற்றுகள் அல்லது கருவிகள் ஆகும். இக்கலைச்சொல் சில வேளைகளில் வெற்றிடம் மற்றும் வளிம மின்னிறக்கக் குழாய்கள் போன்ற ஆரம்பத் தொழினுட்பங்களைக் குறிக்கப்பயன்படும். திண்மநிலை என்ற சொல்லில் இருந்து இவ்வாறான மின்னணு-இயக்கவியல் கருவிகளைக் (அஞ்சல்கள், இணைப்புமாற்றிகள், வன்பொருட்கள் மற்றும் நகரும் பாகங்களுடன் உள்ள பிறக் கருவிகள்) குறிக்காமல் பயன்படுத்துவது ஒரு மரபுமுறையாகும்.
மேற்கோள்கள்
பகுப்பு:மின்னணுவியல்
சாரா தாமசு
சாரா தாமசு (Sarah Thomas)(15 செப்டம்பர் 1934 - 31 மார்ச் 2023) என்பவர் கேரளாவைச் சேர்ந்த ஒரு இந்திய மலையாள மொழி எழுத்தாளர் ஆவார். இவரது நாவலான நர்மதி புடவா 1979ஆம் ஆண்டில் கேரள சாகித்திய அகாதமி விருதைப் பெற்றது. மலையாள இலக்கியத்திற்கான ஒட்டுமொத்த பங்களிப்பிற்காகக் கேரள சாகித்திய அகாதமி விருதையும் பெற்றவர் தாமசு ஆவார்.
வாழ்க்கை மற்றும் பணி
மலையாளத்தில் பெண் இலக்கியம் என்ற கருத்து உருவாவதற்கு முன்பே தாமசு எழுதத் தொடங்கினார். இவர் தனது முதல் நாவலான ஜீவிதமென்ன நதியை 34 வயதில் வெளியிட்டார். 1971-ல் வெளியான முறிபாடுகள் நாவலுக்குப் பிறகு இவர் இலக்கியத் துறையில் குறிப்பிடத்தக்கவர் ஆனார். உரோமன் கத்தோலிக்க அனாதை இல்லத்தில் வளர்க்கப்பட்ட ஒரு இளைஞனின் வாழ்க்கையை இந்த நாவல் விவரிக்கிறது. அனாதை இல்லத்தில் வாழ்ந்த இளைஞன் இந்து மூதாதையர் வீட்டில் பிந்தைய வாழ்க்கையை தொடங்கினார். இங்கு இவர் இந்து மத நம்பிக்கைகளுக்கு இணங்க வற்புறுத்தப்பட்டார். இந்தப் பிரச்சனைகளால் தனக்கென ஒரு அடையாளத்தை நிறுவிக்கொள்ள இளைஞன் எடுத்த முயற்சிகள் நாவலில் கையாளப்பட்டன. இது பின்னர் பிஏ பேக்கரால் மணிமுழக்கம் எனப் படமாக்கப்பட்டது, இது மலையாளத்தில் சிறந்த திரைப்படத்திற்கான தேசிய திரைப்பட விருது மற்றும் சிறந்த திரைப்படத்திற்கான கேரள மாநில திரைப்பட விருது உட்படப் பல விருதுகளை வென்றது.
சாராவின்அஸ்தமயம், பவிழமுத்து மற்றும் அர்ச்சனா ஆகிய மூன்று நாவல்களும் படமாக்கப்பட்டுள்ளன. 1979-ல் கேரள சாகித்திய அகாதமி விருதை வென்ற நர்மணி புடவா இவரது சிறந்த படைப்பு ஆகும். இந்த நாவல் ஒரு பிராமணப் பெண்ணை சித்தரித்தது. இப்பெண்ணின் தலைவிதி தன் தந்தை விரும்பிய ஆணுடன் திருமணம் செய்து கொள்ள ஒப்புக்கொண்டதும் அதன் தொடர்ச்சியான அவரது வாழ்க்கை குறித்தது. தெய்வமக்கள் மற்றும் கிரகணம் ஆகிய இரண்டு புத்தகங்களை ஆசிரியர் தனக்குப் பிடித்ததாக மதிப்பிடுகிறார். கேரளாவின் தலித் இலக்கியத்தில் ஒரு மைல்கல், தெய்வமக்கள் (கடவுளின் குழந்தைகள்). ஒரு தலித் சிறுவனின் கதை, மருத்துவ மாணவராக மற்றும் பிற்கால வாழ்க்கையின் சோதனைகள் மற்றும் இன்னல்களைக் கூறுகிறது. நாவலின் நாயகனான குஞ்சிகண்ணன், ஒரு தனிமனிதன் தனக்கு இருந்த துணை-மனித நிலையிலிருந்து உடைக்க முயற்சிக்கும் அடையாளமாக இருக்கிறார். இந்த நாவலை ஆங்கிலத்தில் மொழிபெயர்த்தவர் சோசன்னா குருவில்லா. கிரகணம் லெபனானில் கேரளாவைச் சேர்ந்த சிறுவனும் அவனது காதலியான ஜெர்மனியப் பெண்ணும் அனுபவித்த வேதனையான அனுபவங்களை விவரிக்கிறது.
இறப்பு
சாரா தாமசு 31 மார்ச் 2023 அன்று தனது 88வது வயதில் திருவனந்தபுரத்தில் உள்ள தனது மகளின் இல்லத்தில் காலமானார்.
மேற்கோள்கள்
பகுப்பு:மலையாள எழுத்தாளர்கள் பகுப்பு:2023 இறப்புகள் பகுப்பு:1934 பிறப்புகள்
செப்டம்பர் 15
வெளி இணைப்புகள்
பகுப்பு:செப்டம்பர் பகுப்பு:ஆண்டின் நாட்கள்